PATVIRTINTA

Lopšelio-darželio ,,Gintarėlis”

direktorės Kristinos Brinklienės

2022 m. vasario 24 d.

įsakymas Nr. V-50

**PANEVĖŽIO LOPŠELIO**-**DARŽELIO „GINTARĖLIS“**

**2022 METŲ VEIKLOS PLANAS**

**I. BENDROSIOS NUOSTATOS**

1. Panevėžio lopšelio-darželio ,,Gintarėlis“ veiklos planas 2022 metams (toliau – Planas) parengtas, atsižvelgus į strateginį 2020–2022 m. mokyklos planą, lopšelio-darželio ,,Gintarėlis“ ikimokyklinio ugdymo programą ,,Gintarėlyje gyvensim, gėrio daigelius purensim“, bendruomenės veiklos kokybės įsivertinimo analizę, bendruomenės poreikius, nustatant metinius mokyklos tikslus bei uždavinius, apibrėžiant prioritetus ir priemones uždaviniams įgyvendinti.
2. Veiklos Planu siekiama, įgyvendinant valstybinę švietimo politiką, Panevėžio miesto veiklos planus, teikti kokybiškas švietimo paslaugas, atitinkančias nuolat kintančias visuomenės reikmes, tenkinti ikimokyklinio ir priešmokyklinio ugdymosi poreikius, racionaliai, taupiai ir tikslingai naudoti švietimui skirtus išteklius.
3. Veiklos planą įgyvendins Panevėžio lopšelio-darželio ,,Gintarėlis“ administracija, mokytojai ir kiti procese dalyvaujantys specialistai, nepedagoginiai darbuotojai, ugdytiniai ir jų tėvai.
4. Plane naudojami sutrumpinimai: informacinės komunikacinės technologijos – IKT, elektroninis dienynas – ED, pedagoginė psichologinė tarnyba – PPT, mokytojų taryba – MT, Vaiko gerovės komisijos pasitarimas – VGK.
5. **2021 METŲ VEIKLOS ANALIZĖ**

Įgyvendinant 2021 metų veiklos planą, remtasi strateginiais mokyklos tikslais, numatytais veiklos prioritetais. Lopšelio-darželio ,,Gintarėlis“ 2021 metų veiklos plane buvo išsikelti du tikslai:

**1. Bendruomenės švietimas, bendradarbiavimas pritaikant aplinką bei resursus valdymo ir savivaldos dermėje.**

**2. Tobulinti sėkmingą ugdymo proceso įgyvendinimą, siekiant ikimokyklinio ir priešmokyklinio ugdymo(si) patrauklumo, saugumo, veiksmingumo ir kiekvieno bendruomenės nario atsakomybės.**

**Pirmojo tikslo įgyvendinimui buvo numatyti šie uždaviniai:** 1. Užtikrinti šeimos, kaip lygiavertės partnerės, dalyvavimą ugdymo procese, teikiant reikalingą informaciją ir tampant ugdymo proceso dalyviu. 2. Stiprinti mokytojų ir aptarnaujančio personalo profesinę kompetenciją ugdymo įvairovės galimybių srityje. 3. Modernizuoti ugdymo priemones, technologijas, Mokyklos aplinką, atsižvelgiant į finansinius resursus bei savivaldos strategiją.

Metodinės grupės pasitarime buvo aptartas šeimos ir mokytojų bendradarbiavimas, formuojant sąmoningą ir pilnavertę vaiko asmenybę, veiklų organizavimas netradicinėse ugdymo(si) aplinkose, ugdytinių kūrybiškumo skatinimas, mokytojų įvairiapusiškumo atskleidimas. Vaiko gerovės komisijos posėdžiuose buvo aptartas 2021–2022 m. m. Panevėžio lopšelio-darželio „Gintarėlis“ VGK planas, švietimo pagalbos gavėjų sąrašo suderinimas, ugdytinių, turinčių ugdymosi sunkumų, stebėjimo ir siuntimo į PPT aptarimas. PPT išvadų aptarimas. Aptarta optimaliausia pagalba šeimai, bendradarbiaujant su tėvais tarpinstituciniu lygmeniu. Taip pat aptarti vaikų elgesio ir emocijų sutrikimai. Prevencija ir bendradarbiavimas su tėvais, sprendžiant iškylančias problemas. Bendrų sprendimų priėmimas, glaudus tarpinstitucinis bendradarbiavimas. Laikantis visų saugumo priemonių buvo pravesti grupių tėvų susirinkimai, kurių metu tėvai informuoti apie bendrų normų laikymąsi, vertinimo sistemos tobulinimą, lūkesčių tenkinimą.

Atsižvelgiant į susidariusią situaciją dėl kilusios pandemijos ir esant šalyje ekstremaliai situacijai, **siekiant pirmojo tikslo pirmojo uždavinio įgyvendinimo**, labiau pasitelktas nuotolinis bendravimas ir bendradarbiavimas arba veiklos, vykstančios lauke, laikantis saugių atstumų. Siekiant ugdytinių saugumo, laikytasi higienos normų, žaislų standartų reikalavimų bei LR sveikatos apsaugos ministro – valstybės lygio ekstremaliosios situacijos valstybės operacijų vadovo sprendimų. Daug švietėjiškos informacijos Covid-19 prevencijai skelbta elektroniniame dienyne „Mūsų darželis“, Panevėžio lopšelio-darželio „Gintarėlis“ elektroninėje svetainėje [www.gintarelis.info](http://www.gintarelis.info) , uždaroje Facebook grupėje Panevėžio lopšelio-darželio „Gintarėlis“ bei ugdytinių tėveliams ir mokyklos svečiams geriausiai matomose vietose – ant darželio grupių lauko durų, taip stengiantis ne tik suteikti kuo daugiau informacijos, bet ir užtikrinant saugumą mokyklos ugdytinių, jų šeimų ir darbuotojų sveikatai. Laikantis visų ekstremalios padėties ar karantino reikalavimų, mokytojai sugebėjo kūrybiškai perteikti ir įgyvendinti savo suplanuotas veiklas, įtraukiant į jas ir vaikų šeimas.

Kadangi buvo karantinas ir daug renginių vyko nuotoliniu būdu, tai bendruomenei virtualioje erdvėje vyko Gavėnios popietė ,,Tikėjimo, Vilties ir Meilės atsinaujinimo laikas“, kurią vedė direktorė ir mokytoja Zita. Įgyvendintas projektas ,,Įžiebkim gerumo žvakelę“, kuris suvienijo bendrystės ir labdaringos tarnystės džiaugsmui. Pasitelkiant kiemo edukacines erdves ir tėvelių pagalbą papuošiant šventei vaikus, parūpinant joms priemonių buvo organizuota Užgavėnių šventė „Žiema, žiema, bėk iš kiemo“. Panevėžio miesto ikimokyklinio ir priešmokyklinio ugdymo amžiaus vaikų, mokytojų ir tėvelių fotografijų paroda „Kaip aš jaučiuosi“ įtraukė tėvelius fotografuoti jausmus ir emocijas, sveikatingumo savaitė ,,Aš bėgu 2021“ apjungė visus neabejingus sportui ir sveikai gyvensenai. Projektas ,,Atverkime duris į profesijų pasaulį” atskleidė įvairių profesijų žmonių darbo pobūdį. Renginys vyko nuotoliniu būdu, kurio metu tėveliai pristatė savo profesijas. Suorganizuotai savaitės iniciatyvai ,,Gerumo daigas“ visi prisidėjo prie mokyklos aplinkos gražinimo ir estetinio vaizdo sukūrimo. Šeimos šventėje vaikučiai pasveikino savo šeimos narius ne tik dainelėmis ir šokiais, bet ir savo darytomis dovanėlėmis. Priešmokyklinukų išleistuvių šventė ,,Išplaukim kaip laivai į platųjį pasaulį“ tradiciškai paminėta ne tik mokykloje, bet ir Kristaus Karaliaus katedroje dalyvaujant mišiose, giedant giesmes, skaitant skaitinius, išsakant pasižadėjimus bei aukojant atnašas. Vykdyta, tradicija tapusi, paroda-iniciatyva „Vėlinių puokštė“, kurios metu visa bendruomenė paskutinę spalio mėnesio savaitę gamina vėlinių puokšteles, kurias mokytojos kartu su ugdytiniais sutartą dieną nešė prie užmirštų ar apleistų kapų ir juos papuošė suteikdami nors tiek Vėlinių šviesos. Taip pat visa bendruomenė atšventėme vidurvasario šventę ,,Joninių laužų sūkuryje“. Vaikučius kartu su tėveliai kieme pasitikome pradedant naujus mokslo metus Rugsėjo 1-ąją Mokslo ir žinių dieną, pakviesdami juos ir kitą dieną darželio kieme kartu su vaikučiais pažiūrėti nuotaikingą Panevėžio lėlių vežimo teatro spektaklį ,,Lėlių cirkas“. Puoselėjant katalikišką kryptį rugsėjo mėnesį bendruomenė vyko į Šiluvą ,,Lietuvos katalikiškų mokyklų festivalį Šiluvoje“, minint ,,Šventojo Juozapo ir šeimos – AMORIS LAETITIA“ metus. Ne pirmus metus jau mokyklos direktorė inicijavo akciją „Rudens dovanos senjorams“, kurioje aktyviai dalyvavo visa bendruomenė. Akcijos metu surinktos daržovės buvo perduotos Šv. Juozapo globos namams, kad šių namų gyventojai galėtų mėgautis įvairesniais ir gardesniais patiekalais.

**Įgyvendinant pirmo tikslo antrąjį uždavinį**, siekėme apjungti bendruomenę bendrų dvasinių siekių realizavimui, pripažįstant Mokyklos išskirtinumą. Mokyklos išskirtinumas – nuo aplinkos kūrimo iki ugdymo proceso organizavimo. Mokytojų tarybos posėdyje aptariama metų veikla, pateikiama panaudotų lėšų ugdymo planams ataskaita ir finansinė perspektyva ateinantiems metams, pristatomos kitų metų prioritetinės sritys, mokytojų ir pagalbos mokiniui specialistų atestacinė programa. Mokyklos direktorius subūręs komandą, atliko korekcijas vidaus dokumentacijoje, atsižvelgdamas į LR įstatymus, nutarimus, miesto savivaldos potvarkius išlaikydamas mokyklos išskirtinumą laikantis bendrų susitarimų. Mokykla puoselėja katalikiškumo principus, todėl nepamiršta savo dvasinių ganytojų – J.E. Vyskupo, mokyklos kapeliono, kuriuos prisimena ne tik smagiomis akimirkomis švenčiančius kunigystės sukaktis, katalikų šventes (Šv. Kalėdas, Šv. Velykas), bet ir ieškodami dvasinio peno ir pasikviesdami pokalbiams su bendruomene Advento, Gavėnios laikotarpiu, prašydami palaimos ugdantiems mokytojams ir mokyklą paliekantiems priešmokyklinukams. Mokytojų tarybos posėdyje buvo aptartas pasiruošimas mokslo metams, priešmokyklinio ugdymo veiklos planas 2021–2022 metams, vaiko saviraiškos galimybių skatinimas taikant informacines technologijas, mokytojų kompiuterinio raštingumo įgūdžių stiprinimas, naudojant informacines technologijas ugdymo procese, kasdieninėje veikloje. Siekiant įgyvendinti išsikeltą uždavinį ir patobulinant bei stiprinant kompetencijas, dalyvavome programose: „Kvalifikacijos tobulinimo programų rengimo praktika“, „Kvalifikacijos tobulinimo programų poreikio analizė. Programos tikslas bei siektini rezultatai“, „Į švietimo tobulinimą orientuota vadybos kultūra“, „Darbo tarybų veiklos teisinis reglamentavimas ir praktika“. Mokantis lyderystės subtilybių dalyvauta neformaliojo švietimo lyderystės programoje ,,Lyderis besimokančioje organizacijoje“, stebima kitų mokyklų mokytojų 13-a pamoka „Modelino paslaptys. Žiemos darbeliai“. Dalinomės ir sėmėmės gerosios patirties iš kolegų, dalyvaujant Vilniaus lopšelio-darželio ,,Gintarėlis“ iššūkyje ,,Idėja linksmesniam karantinui“. Meninio ugdymo mokytoja sėmėsi idėjų tarptautiniame muzikiniame moksliniame/metodiniame 4-rių seminarų cikle ,,Dvidešimt idėjų 2021-ųjų metų muzikiniam ugdymui“. Logopedas kaip taikyti daugiau inovatyvumo savo darbe sėmėsi žinių seminare ,,Vaikų, turinčių specialiųjų ugdymosi poreikių kalbinių gebėjimų ugdymas taikant inovatyvius ugdymo(si) metodus“. Kad labiau suprastume ir pažintume vaikus dalyvavome „Sveikatos želmenėlių“ organizuojamoje konferencijoje ,,Supraskime vaiką: pagrindiniai vaiko poreikiai ir motyvai“. Siekėme padėti ir patiems mažiausiems, kad atėjus į darželį jiems palengvintume jų atsiskyrimą nuo mamų, šeimos, todėl mums pagelbėjo žinios įgytos respublikiniame ankstyvojo amžiaus vaikų ugdymo pedagogų metodinėje–praktinėje vaizdo konferencijoje ,,Sėkminga vaikų adaptacija–laimingas vaikas ir jo šeima“. Domėjomės STEAM panaudojimo galimybėmis ikimokykliniame ugdyme, STEAM pritaikomumu darželyje, lavinant vaikų skaitymo ir rašymo pradmenis bei stiprinant vaikų fizinę ir emocinę sveikatą, sėmėmės žinių iš tarptautinės STEAM konferencijos Ed Start Šiauliai 2021. ,,Sveika mokykla“ tinklo organizuojamoje veikloje ,,Sveikata visus metus“ kovo mėnesio iššūkyje ,,Jaunas judėsi–senas nesigailėsi“ dalyvavo ne tik vaikai, bet ir mokyklos kolektyvas. Sušoko šokį ,,Jeruzalema“, kuris patalpintas ,,YouTube“ svetainėje. Taip pat šio tinklo dėka dalinomės darbo patirties sklaida, ruošiant pranešimus: ,,Sveikatos stiprinimas mokyklose COVID-19 pandemijos metu. Nuotolinio mokymo iššūkiai“, ,,Geroji patirtis įvairiomis temomis“, Vakcinacija–geriausias būdas įveikti epidemijas ir pandemijas“, ,,Sveikatinimas ne tik mokyklai, bet ir šeimai“. Kad suprastume kitokius nei mes, dalyvavome konferencijoje ,,Kurčiųjų ugdymo samprata“, dalinomės gerąja patirtimi pedagogų konferencijoje ,,Socialaus elgesio ugdymas darželyje“. Tarp kasdienybės ir rimtų darbų, pasilinksminame švęsdami netradicines šventes – ,,Juokų ir melų diena“ darželyje. Siekiant pagerinti ugdymo kokybę ir ieškant inovatyvių ugdymo metodų bei būdų, meninio ugdymo mokytoja idėjų sėmėsi seminaruose ,,Pirštukų žaidimai bei pasakos pagal klasikinę muziką“, ,,Asmens vidinės darnos tobulinimas“. Dalinosi gerąja darbo patirtimi ir jos sklaida ,,Sveikatos želmenėlių“ konferencijoje pristatydama pranešimą ,,Logopedo ir auklėtojo bendradarbiavimas ugdant sveiką ir komunikabilų vaiką“. Įgyvendinant psichologinio smurto ir mobingo prevenciją mokykloje, vadovo iniciatyva, buvo atlikta darbuotojų apklausa – ,,Psichosocialinė rizika darbe“. Apibendrinus klausimyno rezultatus, išryškėjo, kad 50 proc. darbuotojų negeba spręsti konfliktų, nežino jų sprendimo būdų ir pan. Norint išvengti konfliktų ir nesusipratimų, pažinti mobingą, dalyvavome vebinare „Psichologinis smurtas darbe bei jo prevencija. Valstybinės darbo inspekcijos rekomendacijos“. Minėdami Tarptautinę Mokytojo dieną, mokykloje, ,,Katinėlių“ grupės ugdytiniai su mokytoja Jūrate ir meninio ugdymo mokytoja parengė sveikinimo rytmetį, o po darbų vykome į edukacinę kelionę, Tytuvėnų Švč. Mergelės Marijos bažnyčią ir Bernardinų vienuolyną. Siekiant tobulinti mokytojų kompetencijų vertinimo tvarką, direktorius ir direktoriaus pavaduotojas ugdymui mokėsi vertinti mokytojų kompetencijas pedagogų kompetencijų vertinimo instrumentų taikymo projekte „Tęsk“ mokymuose „Kompetencijų vertinimo instrumentai“, „Pedagogo kompetencijos aprašas ir jo praktinis taikymas“. Konsultavomės kokias naujoves taikysime ateityje rengiant priešmokyklinio ugdymo programą viešojoje konsultacijoje: ,,Kaip atnaujinsime priešmokyklinio ugdymo BP“. Kokius žaidimus žaisti ir ko jie išmoko mūsų mažuosius ugdytinius, sužinojo ankstyvojo amžiaus mokytojos konferencijoje ,,Žaidimai moko. Ankstyvasis amžius“. Įgyvendinant meninį–logopedinį projektą ,,Šokantys pirštukai“ mokytojų komandą aktyviai įtraukė ugdytinių tėvus. Mokyklos mokytojai dalyvavo metodinių priemonių daryme, kurios buvo skirtos vaikams su specialiaisiais poreikiais, kuriant ,,Mokyklų vadovų, pavaduotojų ugdymui, mokytojų, pagalbos mokiniui specialistų kvalifikacijos tobulinimo programą”. Mokytojos savo darbo gerąja patirtimi apie įvykdytus projektus dalinosi parašydamos straipsnius į ,,Sveikatos želmenėlius”, ,,Žaliąjį pasaulį” ir į ikimokyklinis.lt. Metų pabaigoje vykdomas veiklos kokybės įsivertinimas, kurio metu sužinojome bendruomenės nuomonę apie ugdymo proceso kokybę bei jos gerinimą. Surinkti duomenys panaudoti mokyklos prioritetinėms kryptims išsikelti bei 2022 metų veiklos plano tikslams išsikelti.

**Įgyvendinant pirmo tikslo trečią uždavinį** mokytojų tarybos posėdžio metu buvo apžvelgtas 2021 m. veiklos plano įgyvendinimas. Panaudotų lėšų ugdymo planams įgyvendinimas už 2021 metus ir finansinė perspektyva ateinantiems metams. Pristatytos prioritetinės sritys 2022 m.. Svarstytas ir tvirtintas mokyklos veiklos planas 2022 m. Perspektyvinės mokytojų ir pagalbos mokiniui specialistų atestacinės programos derinimas. Rengėme ir vykdėme ekologine tema projektus. Organizavome aplinkosaugos veiklas, mokydami vaikus rūšiuoti aplinkosauginiame renginyje ,,Saugodamas aplinką–saugau save“, dalyvaujant akcijoje ,,Mes rūšiuojam“ pritraukiant lėšas mokyklos aplinkos modernizavimui. Mokykla pasipildė informacinėmis ir moderniomis technologijomis, kurios gerina ugdymo proceso kokybę bei kelia ugdytinių pažangą. Pasitelkiant mokytojų iniciatyvumą, kūrybiškumą lauke sukurtos edukacinės erdvės. Priešmokyklinio ugdymo ir viduriniojo amžiaus grupėse įrengtos interaktyvios darbo vietos, įsigytos interaktyvios lentos, kurios ugdymo procesą daro inovatyvų ir labiau patrauklesnį šiuolaikiniam vaikui. Salės patalpose ugdytiniai apjungią, loginius žaidimus su aktyviu judėjimu, žaisdami su interaktyviomis grindimis. Grupėse naudojami šviesos stalai, kurie padeda sukaupti ir ilgiau išlaikyti dėmesį, tiems, kuriems tai nelabai sekasi ar padeda mažiesiems greičiau nusiraminti adaptacinio laikotarpio metu. Grupėse, mokytojų patogiam darbui, atnaujinti kompiuteriai, logopedas kabinete užsiėmimų metu, individualioms pamokėlėms lavinant vaikų kalbą, naudojami planšetiniai kompiuteriai. Mokykla įsigijo laminavimo aparatus, kurių pagalba laminuojama ne tik ilgalaikę informaciją, bet ir įvairias ugdymui naudojamas metodines priemones. Stiprinant mokytojų gerosios patirties sklaidą ir profesinių kompetencijų ugdymą, vadovo iniciatyva, organizuotos atviros paskaitos, mokymai ,,Vaiko saviraiškos galimybių skatinimas, taikant informacines technologijas“, suorganizuota 13 klasės pamoka ,,Informacinių technologijų panaudojimas skatinant vaiko kūrybiškumą“. Dalyvauta respublikinėje parodoje-konkurse ,,Edukacinės bitutės-robotai ,,BEET-Bot“ ridena margučius“, kur sužinojome kaip modernumą galimą sujungti su tradicijomis.

**Antrojo tikslo įgyvendinimui** buvo numatyti šie uždaviniai: 1. Gerinti ugdymo kokybę, plėtojant ugdytinių saviraiškos, socializacijos ir dvasinio tobulėjimo galimybes. 2. Parinkti ir skatinti kuo patrauklesnius ugdymo metodus bei jų veiksmingumą, siekiant atskleisti vaiko individualumą per skirtingas kompetencijas. Siekiant tikslo įgyvendinimo, kad ugdymo procesas būtų sėkmingas, įsivertinome Mokyklos ir mokytojų veiklos kokybę, taip sužinodami savo stipriąsias ir silpnąsias puses, kur turime tobulėti. Į įsivertinimo procesą buvo įtraukti visi mokytojai ir tėvai. Vaiko gerovės komisijos posėdyje aptarti specialiųjų poreikių vaikų ugdymo(si) pažanga ir iššūkiai. Mokytojams bei tėvams pateikta informacija apie specialiųjų poreikių mokinių padarytą pažangą, lauktus rezultatus, numatyta tęstinė pagalba mokykloje. Metodų išgryninimas kasdienėje ugdomojoje veikloje, vaikui esant grupėje. Mokytojams suteikiama informacija apie autizmo spektro sutrikimą, praktiniai patarimai kaip dirbti su vaiku pastebėjus minėtą sutrikimą. Informacijos pateikimas tėvams apie pastebėtą autizmo spektrą. Paminėjome Autizmo dieną ,,Lietaus vaikai”.

**Įgyvendinant antro tikslo pirmą uždavinį** stengiamės po karantino šalyje, kuo daugiau vaikus socializuoti ir skatinti dvasiškai tobulėti. Todėl siekėme ugdytinius įtraukti į įvairias veiklas, edukacines išvykas, projektus, parodas, konkursus. Vaikai su mokytojomis dalyvavo respublikiniame priešmokyklinio amžiaus ugdytinių ir 1–4 klasių mokinių, turinčių specialiųjų ugdymosi poreikių, kalbos ugdymo projekte „Įdomiausia žiemos pasaka“. Mokytojos ir direktorė organizavo respublikinį ikimokyklinių ir priešmokyklinių ugdymo įstaigų projektą ,,Močiutės linksmieji žodeliai", kuriame dalyvavo daugiau kaip 45 respublikos ikimokyklinio ir pradinio ugdymo mokyklos. Direktorės iniciatyva sudalyvauta respublikinėje fotografijų virtualioje parodoje ,,Papuoškime ąžuolus laisvės paukščiais”. Mokytoja Rasa suorganizavo piešinių parodą ,,Tau, Žeme“ skirtą Žemės dienai paminėti. Šventiniame rytmetyje ,,Paslaptingos Gerojo Angelo pėdutės“ suorganizuotas ugdytinių ir šuniuko Amsio susitikimas, kuris buvo skirtas Angelo sargo dienai paminėti. Sulaukta svečių iš policijos, kurie organizavo saugaus eismo viktoriną. Policininkas vaikų klausinėjo apie saugų eismą ir už teisingus atsakymus dalino dovanas – atšvaitus ir spalvinimo knygeles, šuniukas Amsis pasisveikindamas, visiems suteikė daug džiaugsmo. Įsijungta į respublikinę ikimokyklinio ir priešmokyklinio ugdymo mokyklų edukacinę veiklą ,,Geri darbai gamtai“, kurioje priešmokyklinukai, paminėjo klimato kaitos savaitę, skleidė ekologines idėjas, organizavo edukacines veiklas siekiant, kad vaikai naudodami gamtą kaip ugdymosi priemonę įgytų žinių ir praktinių įgūdžių formuojančių teigiamą vaikų požiūrį į gamtą ir atsakomybę už jos išsaugojimą. Visuomenės sveikatos biuro specialistė pravedė renginį ,,Saugodamas aplinką – saugau save“. Vyresni vaikai daug socializavosi, dvasiškai tobulėjo, gerino ugdymo kokybę, semiantis žinių už darželio ribų. Tuo tikslu buvo organizuojamos išvykos į Panevėžio apskrities Petkevičaitės-Bitės viešąją biblioteką, edukacinę programą ,,Knygų potvynis“, edukacinė išvyka į gamtos mokyklą, išvyka į muzikos mokyklą edukacinę-pažintinę programą ,,Piemenėlių išdaigos“, edukacinė išvyka į Panevėžio miesto priešgaisrinę tarnybą, susipažinti su priešgaisrinės tarnybos darbu ir jų darbo priemonėmis. Kvietėmės į mokyklą spektakliukus: Panevėžio lėlių vežimo teatrą su spektaklius ,,Lėlių cirkas“, Kauno ,,Drakoniuko“ teatrą su spektakliu ,,Skruzdėlytė Tauškalytė“, ,,Du meškiukus“ iš Šiaulių su teatralizuotu koncertu ,,Dainuojame rudenėliui“. Dvasinių vertybių, persipynusių su mūsų mokyklai būdinga katalikiškumo kryptimi, ugdymas atsispindi organizuotuose renginiuose: išvyka į Šv. Apaštalų Petro ir Povilo bažnyčią edukacinę programą „Vargonai“, organizuotas šventinis rytmetis „Kūdikėlį Jėzų lanko trys išminčiai“ (Trijų Karalių šventė bendruomenei). Vykdytas ilgalaikis muzikinis projektas ,,Skambėk, giesmele“. Nuolatinis ugdymo kokybės gerinimas, atsižvelgiant į vaikų daromą pažangą, pasiekimų lygį, savalaikė kalbos sutrikimų prevencija, gerinanti vaiko socializaciją, nuolat vykdoma lyginamoji kompetencijų analizė suteikė galimybę gerinti ugdymo proceso kokybę plėtojant ugdytinių socializacijos bei dvasinio tobulėjimo darną.

**Įgyvendinant antrą uždavinį**, vaiko gerovės komisijos posėdyje aptarėme priešmokyklinio ugdymo grupės vaikų ugdymosi pasiekimus, numatėme tęstinę pagalbą mokykloje, įvertinome ugdytinių pažangą, pagalbos teikimo galimybes. Mokytojų tarybos posėdyje aptartas pasiruošimas naujiems mokslo metams ir preliminarios grupių komplektacijos bei modeliai, pristatytas priešmokyklinio ugdymo veiklos planas 2021–2022 m. m. ir mokytojų programos, kuriose numatomos mokyklos veiklos perspektyvos, atitinkančios visos bendruomenės interesus. Aptartas grįžtamasis ryšys įsivertinimo procese. Įgyvendinome prevencines temas iš ,,Gyvenimo įgūdžių“, ,,Zipio“ bei ,,Alkoholio, tabako ir kitų psichiką veikiančių medžiagų vartojimo“ programų, jas pritaikėme kasdieninėje ugdomojoje veikloje, integruodami į bendrąją mokyklos programą. Siekiant atskleisti vaikų individualumą ir didesnį dėmesį skirti gabiems vaikams, meninio ugdymo mokytoja su Mokyklos ugdytiniais dalyvavo tarptautiniame meninio ugdymo pedagogų projekte ,,Šoku aš, šoki tu, šokame visi kartu!”, kuris buvo skirtas tarptautinei šokio dienai paminėti. Taip pat respublikiniame virtualiame dainų festivalyje ,,Kur dainų namai”, respublikiniame festivalyje ,,Tu mane sušildai, tu mane glaudi”, kuris skirtas Mamos dienai paminėti, respublikiniame projekte ,,Džiazo sūkury”, skirtas tarptautiniai džiazo dienai paminėti, tarptautiniame vaikų ir jaunimo meninės raiškos virtualiame konkurse-festivalyje ,,Linksmosios sūpynės”, konkurse dalyvavo mokyklos ugdytinė L. Petrauskaitė. Respublikiniame muzikiniame projekte ,,Dainuoju mamai” dalyvavo ,,Ežiukų” grupės ugdytiniai. Respublikiniame dainos-šokio projekte ,,Vaikystės pasaka”, dalyvavo ,,Katinėlių” grupės ugdytiniai. Vyresnieji ugdytiniai su mokytojomis dalyvavo kūrybinių darbų plenere po atviru dangumi ,,Gamtos spalvos“, kur sukūrė rudeninį kilimą ,,Paukščių takas“. Taip pat dalyvavo Panevėžio regiono mokinių ekologinėje-edukacinėje akcijoje ,,Rudens kraitelė 2021“. Vežė į gamtos mokyklą paramą maistu Gamtos mokyklos gyvūnams. Apjungdami visuomeniškumą ir aktyvų judėjimą priešmokyklinukai kartu su priešmokyklinio ugdymo mokytoja, dalyvavo tarpdarželinėse estafetėse ,,Olimpinės viltys“. Pažintinės edukacinės aplinkos kūrimą, darbinių įgūdžių formavimą ugdėme įgyvendindami akciją ,,Auginkime kartu“ gamtos mokykloje. Ugdant bendradarbiavimo įgūdžius, siekiant vieningų tikslų gamtos išsaugojimo tema, įgyvendinome projektą „Paukštelių prašymas“, dalyvaujant Gamtos mokyklos akcijoje „Už vieną trupinėlį, čiulbėsiu visą vasarėlę“. Meninės raiškos atskleidimas netradicinių metodų pagalba atsiskleidė įgyvendinant ilgalaikį dailės projektą ,,Grožį kuriame patys“. Ugdytinių socializaciją, individualių vaiko gebėjimų aktyvinimą skatinome dalyvaujant įvairiuose konkursuose, parodose ir renginiuose už mokyklos ribų: išvyka į Panevėžio moksleivių namus edukacinę programą ,,Šokis ir muzikiniai žaidimai“ pagal meninio ugdymo projektą ,,Talentus atrandame kasdien“, kuris leido vaikams atsiskleisti ir atskleisti savo gebėjimus. Mokykloje logopedė įgyvendino projektą „Kalbos savaitėlė“, dalyvavo respublikiniame kūrybiniame projekte vaikams, turintiems specialiųjų ugdymosi poreikių „Z-Ž ištark mus aiškiai“. Mokyklos mokytojos su ugdytiniai dalyvavo savo organizuotose, miesto ir respublikiniuose projektuose: ,,Sveiki sugrįžę mielieji sparnuočiai“, ,,Įstaigos medžiai-atgyjantys pasakų personažai“, virtualiame kūrybiniame projekte vaikams, turintiems specialiųjų ugdymosi poreikių ,,Pasaka be galo“, ,,Margas Žemės veidas“, ,,Aš augu“, ankstyvojo amžiaus vaikų ,,Mano draugas muilas, šukos, šepetukas“, ,,Susikibo daug raidelių“. Taip pat įvairiose kūrybinių darbų ir fotografijų parodose: ,,Suknelė mamai“, ,,Paukščių pasaulis“, ,,Paukštis iš antrinių žaliavų“, ,,Mylėsiu tave amžinai“. Sveikatingumo ugdymas vyko respublikinėje ikimokyklinio ugdymo mokyklų darbuotojų asociacijos ,,Sveikatos želmenėliai“ sveikatinimo akcijoje ,,Mažieji turistai – 2021“, taip pat įgyvendinant mėnesio iššūkius projekte ,,Sveikata visus metus“ . Šventėme Vaikystės šventinį rytmetį, Mokytojų dienos rytmetį, Rudenėlio šventę darželyje, kurių metu vaikai galėjo parodyti savo gebėjimus, deklamuojant eiles, dainuojant, šokant, atsakant į įvairius klausimus. Puoselėjant meilę ir pagarbą Tėvynei mokyklos mokytojos organizavo respublikinę ikimokyklinio ir priešmokyklinio ugdymo mokyklų ugdytinių virtualią darbų parodą „Mūsų darbeliai tau, Tėvyne“, pilietinę iniciatyvą „Atmintis gyva, nes liudija“, šventinį rytmetį Vasario 16-ajai paminėti. Dalyvavo respublikiniame priešmokyklinio ugdymo vaikų integruotame dailės ir muzikos projekte ,,Nupiešiu savo Lietuvą mažytę“, piešinių parodoje ,,Mūsų darbeliai Tau, Tėvyne“, skirtoje kovo 11-osios šventei paminėti.

Peržvelgus veiklos plano 2020 m. tikslus ir uždavinius, būtina paminėti, kad vyko veiklos, projektai, iniciatyvos, parodos, varžybos, akcijos, net ir tos, kurios nebuvo numatytos plane, tačiau jos įgyvendino išsikeltus tikslus ir uždavinius.

Išsamiau susistemintą informaciją apie 2021 m. vykusius renginius ir veiklos programos įgyvendinimą galima rasti ikimokyklinio ugdymo mokyklos svetainėje – [www.gintarelis.info](http://www.gintarelis.info)

1. **VEIKLOS STIPRIŲJŲ IR SILPNŲJŲ PUSIŲ BEI GALIMYBIŲ IR GRĖSMIŲ ANALIZĖ**

|  |  |
| --- | --- |
| **STIPRYBĖS** | **SILPNYBĖS** |
| * Patogi mokyklos geografinė padėtis * Išlaikytas tradicijų tęstinumas ir puoselėjimas * Mokyklos tradicijos priimtinos visai bendruomenei * Katalikiškos krypties daugiametė darbo patirtis, bazė * Uždara, saugi bei funkcionali mokyklos teritorija * Teigiamas mokyklos įvaizdis visuomenėje * Aktyvus, veiklus, iniciatyvus mokyklos vadovas * Informatyvi mokyklos internetinė svetainė, įvairiapusis informacijos pateikimas * Efektyvus mokyklos išteklių panaudojimas * Šiuolaikiška interaktyvi salė * Atnaujinti grupių kompiuteriai * Individualių vaiko gebėjimų ugdymas * Kvalifikuota ugdymo kokybė * Vyraujantis jaunesnio amžiaus kolektyvas | * Nerenovuotas pastatas, prastėjanti pastato būklė: neapšiltintos sienos, pasenusi vandentiekio sistema * Nelygus šaligatvis aplink mokyklos pastatą * Nepakankamas tėvų dalyvavimas mokyklos veiklos organizavimo procese * Reikalingų specialistų stoka * Maža bendruomenė, pasidalijama daug darbų, kenčia vaikų ugdymo kokybė * Tėvų nenoras įsitraukti į vaikų ugdymo procesą * Komandinio mokytojų darbo stoka * Daugėja vaikų, turinčių ugdymosi sunkumų, emocijų ir elgesio sutrikimų. Mokytojams trūksta patirties pilnai tenkinti vaikų turinčių specialiuosius ugdymo(si) poreikius |
| **GALIMYBĖS** | **GRĖSMĖS** |
| * Tarptautiniai projektai, sumažinus kitų, mažiau reikšmingų, projektų apimtis * Finansinių išteklių paieška * Efektyvesnis lauko erdvių pritaikymas įvairiapusiam vaikų fiziniam ugdymui * Nuoseklus darbuotojų tobulėjimas * Aktyvesnis tėvų įtraukimas į mokyklos veiklos organizavimo procesą * Mokyklos reprezentavimas per projektus, renginius, konkursus * Dalyvavimas projektinėje veikloje, siekiant pritraukti investicijų * Ugdumo(si) aplinką papildyti IKT priemonėmis * Bendruomenės narių geranoriškumas siekiant bendrų vertybių * Pozityvaus požiūrio į sveiką gyvenseną ir aplinkosauginį ugdymą formavimas * Padidinti pastato energijos efektyvumo koeficientą apšildant ir renovuojant (sumažėtų energijos išlaidos) * Nepakankamas edukacinių erdvių aprūpinimas moderniomis ugdymo(si) priemonėmis, neužtikrina gerų galimybių tyrinėti, eksperimentuoti | * Vis dar neaiški mokyklos renovavimo perspektyva laiko ir investicijų atžvilgiu * Griūnanti tvoros dalis mokyklos teritorijoje * Sunkus, atsakingas, menkai apmokamas darbas * Darbo vietų mažinimas * Didėjantis vaikų, turinčių elgesio ir emocijų sutrikimų, skaičius * Personalo įtampa, dėl atsakomybės už vaikų saugumą * Nepakankamas finansavimas atitinkant mokyklos reikmes * Dėl COVID-19 ligos minimalus bendravimas ir bendradarbiavimas su tėvais * Darbuotojų įtampos ir streso valdymas dėl nuolat besikeičiančių darbo sąlygų COVID-19 ligos metu * Mokytojų netobulėjimas katalikiškoje srityje * Tėvų nepagrįsti reikalavimai, nepasitikėjimas ir netikėjimas siūlomos pagalbos vaikui nauda * Teisės aktų, dokumentacijos gausa ir jų nesuderinamumas * Moralinių normų ir vertybių kaita visuomenėje |

1. **VEIKLOS PROGRAMOS TIKSLAI IR UŽDAVINIAI**

##### **I TIKSLAS**

**Skatinti įvairiapusį vaikų ugdymą tiek mokyklos viduje, tiek už jos ribų**

**UŽDAVINIAI:**

##### 1.Sudaryti sąlygas vaikams plėsti žinias įvairiose pažintinėse veiklose už mokyklos ribų pasitelkiant socialinių partnerių pagalbą;

2. Kūrti ugdymo(-si) erdves, formuojant estetišką ir saugią aplinką;

3. Skatinti mokytojų pasitikėjimą savimi įgyvendinant STE(A)M ugdymą.

##### **II TIKSLAS**

**Siekti bendruomenės narių tarpusavio supratimo, empatijos**

###### **UŽDAVINIAI:**

* + - 1. Dalintis gerąja patirtimi ir jos sklaida su kolegėmis, mokantis bendradarbiauti ugdymo komandose;
      2. Stiprinti katalikišką bendruomenę, siekiant pozityvaus darželio mikroklimato;
      3. Tobulinti darbuotojų kompetencija, keliant kvalifikaciją ir vykdant tėvų švietimą.

**2022 METŲ Veiklos tikslų ir Uždavinių**

**realizavimo planas**

|  |  |  |  |  |
| --- | --- | --- | --- | --- |
| **Priemonės tikslams ir uždaviniams įgyvendinti** | **Numatomas**  **rezultatas** | **Vykdytojai** | **Partneriai** | **Laikas** |
| **1. Skatinti įvairiapusį vaikų ugdymą tiek mokyklos viduje, tiek už jos ribų** | | | | |
| * 1. **Sudaryti sąlygas vaikams plėsti žinias įvairiose pažintinėse veiklose už mokyklos ribų pasitelkiant socialinių partnerių pagalbą** | | | | |
| **MTP:** Ikimokyklinio ugdymo ,,Gintarėlyje gyvensim gėrio daigelius purensim“ programos aktualijos | Ugdymo kokybės gerinimas atsižvelgiant į vaikų daromą pažangą, pasiekimų lygį. Programos koregavimas | Direktorius, direktoriaus pavaduotojas ugdymui | Mokytojai | 2-3 mėn. |
| **VGK:** Vaikų elgesio ir emocijų sutrikimai. Prevencija ir bendradarbiavimas su tėvais, sprendžiant iškylančias problemas | Bendrų sprendimų priėmimas, glaudus tarpinstitucinis bendradarbiavimas | VGK pirmininkas | Mokyklos bendruomenė | 11 mėn. |
| 1.1.1. Darbelių parodos socialiniuose tinkluose | Tėvų lūkesčių tenkinimas, vaikų meninės raiškos bei įgūdžių tobulinimas | Direktorius, direktoriaus pavaduotojas ugdymui, mokytojai | Mokyklos bendruomenė | Metų eigoje |
| 1.1.2. Bendradarbiavimas su socialiniais partneriais, dirbančiais sveikatos saugojimo ir stiprinimo srityje | Informatyvumas, bendrų normų aptarimas ir laikymasis | Direktorius, mokytojai | Mokyklos bendruomenė | 10 mėn. |
| 1.1.3. Išvykos į edukacines programas, renginius, konkursus | Ugdytinių socializacija,  individualių vaiko gebėjimų aktyvinimas bei tobulinimas | Direktorius, direktoriaus pavaduotojas ugdymui, mokytojai | Mokyklos bendruomenė | Metų eigoje |
| 1.1.4. Ilgalaikių projektų rengimas ir vykdymas | Bendradarbiavimas, siekiant vieningų tikslų: gamtos išsaugojimo, sveikatinimo bei meninės saviraiškos temomis | Direktoriaus pavaduotojas ugdymui, mokytojai | Mokyklos bendruomenė | Metų eigoje |
| 1.1.5. Akcija ,,Auginkime kartu“ gamtos mokykloje | Pažintinės edukacinės aplinkos kūrimas, darbinių įgūdžių formavimas | Mokytojos | Gamtos mokykla, bendruomenė | 4-5 mėn. |
| 1.1.6. Projektas „Paukštelių prašymas“, dalyvaujant Gamtos mokyklos akcijoje „Už vieną trupinėlį, čiulbėsiu visą vasarėlę“ | Bendradarbiavimas, siekiant vieningų tikslų gamtos išsaugojimo tema | Priešmokyklinio ugdymo mokytojos | Gamtos mokykla | 1-3 mėn. |
| 1.1.7. Dalyvauti ikimokyklinių įstaigų mokytojų asociacijos ,,Sveikatos želmenėliai“ veikloje | Dalyviai įgys gebėjimų perimti kitų įstaigų darbo patirtį, naujus darbo su vaikais metodus, idėjas | Visuomenės sveikatos priežiūros specialistas, mokytojai | Socialiniai partneriai, mokytojai | Metų eigoje |
| **1.2. Kūrti ugdymo(-si) erdves, formuojant estetišką ir saugią aplinką** | | | | |
| 1.2.1. Žaidimų aikštelių papildymas saviraiškos bei judėjimą skatinančiomis priemonėmis (supynės, edukacinės erdvės ir pan.) | Jaukių ir funkcionalių ugdomųjų aplinkų kūrimas | Direktorius, ūkvedys | Mokyklos bendruomenė | Metų eigoje |
| 1.2.2. Kurti vidaus patalpose edukacines erdves skatinančias lavinti vaikų saviraišką ir kūrybiškumą (piešti, stebėti, tyrinėti) | Ugdymo kokybės gerinimas. Aplinkų pritaikymas pagal vaikų amžių bei poreikius | Direktorius, ūkvedys, mokytojai | Mokyklos bendruomenė | Metų eigoje |
| 1.2.3. Estetinio įvaizdžio kūrimas laikantis HN | Vidaus grupių erdvių puoselėjimas. Pagerės darbo sąlygos darbuotojams | Direktorius, ūkvedys | Mokyklos bendruomenė | Metų bėgyje |
| 1.3.4. Papildyti materialinę bazę priemonėmis organizuotai ir savaiminei vaikų veiklai vykdyti | Pasipildys ir atsinaujins salės sporto inventorius, bus sukurta materialinė aplinka, laiduojanti geresnę ugdymo kokybę | Direktorius, direktoriaus pavaduotojas ugdymui | Mokyklos bendruomenė | Metų eigoje |
| 1.3.5. Vykdyti Viešuosius pirkimus vadovaujantis Viešųjų pirkimų įstatymu | Viešųjų pirkimų principų laikymasis: skaidrumo, lygiateisiškumo, nediskriminavimo | Viešųjų pirkimų komisija, pirkimų organizatorius | Mokyklos bendruomenė | Metų eigoje |
| **1.3. Skatinti mokytojų pasitikėjimą savimi įgyvendinant STE(A)M ugdymą** | | | | |
| **MTP:** 2022 m. veiklos plano įgyvendinimo apžvalga.  Panaudotų lėšų ugdymo planams įgyvendinti už 2022 metus apžvalga ir finansinė perspektyva ateinantiems metams.  Prioritetinių sričių 2023 m. pristatymas;  Mokyklos veiklos plano 2023 m. svarstymas ir tvirtinimas;  Perspektyvinė mokytojų ir pagalbos mokiniui specialistų atestacinės programos derinimas | Veiklos rezultatų įgyvendinimo ir vertinimo analizė, aptariant ir numatant sėkmingą perspektyvą ateičiai | Direktorius | Mokytojai mokyklos savivalda | 12 mėn. |
| 1.3.1. Mokytojų kvalifikacijos kėlimas, asmeninis tobulėjimas | Mokytojai įsivertinę savo kompetencijas ir išsikėlę tikslus pagerins mokinių pasiekimų ir pažangos rodiklius | Mokytojai | Mokyklos bendruomenė | Metų eigoje |
| 1.3.2. Vaiko saviraiškos galimybių skatinimas taikant informacines technologijas | IKT technologijų naudojimo skatinimas, naujų platformų diegimas | Direktorius, direktoriaus pavaduotojas ugdymui | Mokytojai | Metų bėgyje |
| 1.3.3. Bandymų ir eksperimentų savaitė | Pagerės ugdymo bazė vaikų poreikių tenkinimui, kompetencijų tobulinimui | Mokytojai | Mokyklos bendruomenė | Metų eigoje |
| 1.3.4.Mokytojų kompiuterinio raštingumo įgūdžių stiprinimas, naudojant informacines technologijas ugdymo procese(mokytojų darbo sklaida) | Tobulinti informacinių technologijų kompetenciją. Įgytus kompiuterinio raštingumo įgūdžius taikyti kasdieninėje veikloje | Mokytojai | PŠC | Metų eigoje |
| **2. Siekti bendruomenės narių tarpusavio supratimo, empatijos** | | | | |
| **2.1.** **Dalintis gerąja patirtimi ir jos sklaida su kolegėmis, mokantis bendradarbiauti ugdymo komandose** | | | | |
| **MTP:** Valdymas žmonėms. Komandinio darbo įgūdžių tobulinimas (veiklos plano rengimo mokymai) | Gebės dirbti komandoje, aprobuoti ir analizuoti turimus duomenis, išskirti prioritetines kryptis, išsikelti tikslą, uždavinius ir nusimatyti priemones uždaviniams įgyvendinti | Direktorius | Mokytojai | 5-6 mėn. |
| **VGK:** Įtraukusis ugdymas. Pasirengimas bei iššūkių priėmimas | Mokytojams bei tėvams pateikiama informacija apie įtraukųjį ugdymą. Siekiama mokinių tęstinė pagalba mokykloje. Diskusijų pagalba pagerinti švietimo pagalbos kokybę. | VGK pirmininkas | Mokyklos bendruomenė | Metų bėgyje |
| 2.1.1. Darbo sklaida rengiant pranešimus įvairia tematika | Lyginamoji kompetencijų analizė | Direktoriaus pavaduotojas ugdymui | Mokytojai, specialistai | Metų eigoje |
| 2.1.2. Bendradarbiaujant su PŠC 13 pamokos organizavimas pasirinkta tema | Tradicijų puoselėjimas, informatyvumas įvairiapusė patirties sklaida | Direktoriaus pavaduotoja ugdymui | Mokytojai | Metų eigoje |
| 2.1.3. Žmogiškieji ištekliai | Mokyklos reprezentavimas, estetinio grožio pajauta. (Vidinės/išorinės aplinkos puošyba) | Mokytojai | Mokyklos bendruomenė | Metų eigoje |
| 2.1.4. Darbuotojų asmeninis iniciatyvumas. Komandinio darbo formavimas | Asmeninių vertybių formavimas, ugdymo kokybės gerinimas, teikiama pagalba mažesnę patirtį turintiems mokytojams. Užmegzti pasitikėjimo santykiai, vertinant ir pasitikint darbuotojų gebėjimais | Direktoriaus pavaduotojas ugdymui | Mokytojai | Metų eigoje |
| 2.1.5. Mokytojų kolegialus bendravimas ir bendradarbiavimas (seminarai, projektai, posėdžiai, susitikimai, išvykos, popietės, dalinimasis gerąja darbo patirtimi, sklaida) | Po seminarų dalinsis sužinota informacija, perteiks kolegoms naujienas. Projektinė veikla organizuojama komandinio principo pagrindu. Stebės vienos kitų veiklas, dalinsis idėjomis, ugdymo metodais bei būdais | Direktorius, direktoriaus pavaduotojas ugdymui | Mokytojai, specialistai | Metų eigoje |
| **2.2. Stiprinti katalikišką bendruomenę, siekiant pozityvaus darželio mikroklimato** | | | | |
| **VGK:** Priešmokyklinio ugdymo grupės vaikų ugdymosi pasiekimai, numatoma tęstinė pagalba mokykloje. VGK narių ataskaita | Ugdytinių pažangos vertinimas, pagalbos teikimo galimybių numatymas | VGK pirmininkas | Mokyklos bendruomenė | 1. Mmėn. |
| 2.2.1. Projektai, išvykos, parodos, rytmečiai, maldos laikas bei kelionės | Katalikiškų tradicijų puoselėjimas. Bendradarbiavimas su katalikiškomis bei katalikiškos krypties mokyklomis | Direktorius, direktoriaus pavaduotoja ugdymui, mokytoja atsakinga už sielovadą | Mokyklos bendruomenė, kapelionas | Metų eigoje |
| * + 1. Gerumo akcijos | Susivienijimas bendrystės ir labdaringos tarnystės džiaugsmui | mokytojai | Mokyklos bendruomenė | Metų eigoje |
| * + 1. Mokytojų metinės veiklos įsivertinimas | Prioritetinių veiklų apsibrėžimas, gebėjimas išsikelti metinius tikslus siekiant didinti mokyklos pridėtinę vertę | Direktorius | Mokytojai | 5-6 mėn. |
| * + 1. Darbuotojų metinės veiklos įsivertinimas | Aptarnaujantis personalas sieks išsikelti konkrečius tikslus ateinantiems metams bei gebės geriau įsivertinti savąsias kompetencijas | Direktorius | Administracija, aptarnaujantis personalas | 1-2 mėn. |
| * 1. **Tobulinti darbuotojų kompetencija, keliant kvalifikaciją ir vykdant tėvų švietimą** | | | | |
| **MTP:** Pasiruošimas naujiems mokslo metams ir preliminarios grupių komplektacijos bei modelių svarstymas. Priešmokyklinio ugdymo veiklos plano-projekto pristatymas 2022–2023 m. m. Mokytojų programų pristatymas | Mokyklos veiklos perspektyvos pristatymas, derinant visos bendruomenės interesus.  Grįžtamasis ryšys įsivertinimo procese | Direktorius, direktoriaus pavaduotojas ugdymui | Mokytojai | 8 mėn. |
| **VGK:** 2022–2023 m. m. Panevėžio lopšelio-darželio „Gintarėlis“ VGK plano aptarimas.  Švietimo pagalbos gavėjų sąrašo derinimas.  Ugdytinių, turinčių ugdymosi sunkumų, stebėjimo ir siuntimo į PPT aptarimas. PPT išvadų aptarimas. | Optimaliausia pagalba šeimai, bendradarbiaujant su tėvais ir tarpinstituciniu lygmeniu. | VGK pirmininkas | Administracija mokytojai,  tėvai | 9 mėn. |
| 2.3.1. Šeimos ir mokytojų bendradarbiavimas, formuojant sąmoningą ir pilnavertę vaiko asmenybę | Veiklų organizavimas netradicinėse ugdymo(si) aplinkose, ugdytinių kūrybiškumo bei dorovinio ugdymo skatinimas, mokytojų įvairiapusiškumo atskleidimas | Mokytojai | Mokyklos bendruomenė | Metų eigoje |
| 2.3.2. Grupių susirinkimai, susitikimai, popietės, vakaronės, projektinė veikla | Tobulės darbuotojų kompetencijos. Gebės suteikti profesionalią informaciją tėvams. Gebės dalykiškai bendrauti ir bendradarbiauti su tėvais | Mokytojai | Mokyklos bendruomenė | Metų eigoje |
| 2.3.3. Vidinės bei išorinės komunikacijos tobulinimas | Tėvų ir mokytojų apklausos organizuojamos e. dienyno platformoje suformavus anketas. Bendruomenės aktyvinimas į jas pateikti atsakymus. Laikomasi konfidencialumo principo | Direktorius, direktoriaus pavaduotojas ugdymui | Mokyklos bendruomenė | Metų eigoje |
| * + 1. Mokyklos veiklos įsivertinimo vykdymas | Bendruomenės nuomonės sužinojimas, duomenų surinkimas ir panaudojimas mokyklos veiklos bei ugdymo kokybės gerinimui. Vykdyti vieną kartą metuose veiklos įsivertinimą | Direktorius | Mokyklos bendruomenė | * 1. mmėn. |

**2022 METŲ VEIKLOS PLANO RENGINIAI**

|  |  |  |
| --- | --- | --- |
| Atsisveikinimas su Kalėdine eglute ir Trijų Karalių šventė | Ikimokyklinio ugdymo mokytojos  Zita Žilienė, Albina Osteikienė,  Asta Baikauskienė | 1 mėn. 6 d. |
| Pilietinė iniciatyva „Atmintis gyva, nes liudija“ | Direktorė, direktoriaus pavaduotoja ugdymui | 1 mėn.13 d. |
| Širdelių šventinė diskoteka | Ikimokyklinio ugdymo mokytoja  Lina Šeibokienė | 2 mėn.14 d. |
| Šventinis rytmetis Vasario 16 d. paminėti. | Ikimokyklinio ugdymo mokytoja  Rasa Nagelienė | 2 mėn.15 d. |
| Užgavėnės | Meninio ugdymo mokytoja  Kristina Miliškevičienė | 3 mėn. 1 d. |
| Darželio gimtadienis | Ikimokyklinio ugdymo mokytoja  Agnė Lukoševičienė | 3 mėn. 4 d. |
| Projektas „Seku seku pasaką“ | Ikimokyklinio ugdymo mokytoja Jūratė Paršonienė | 3 mėn.  III sav. |
| Gavėnios susikaupimo popietė | Ikimokyklinio ugdymo mokytoja  Zita Žilienė | 3 mėn. |
| Juokų ir melų diena | Meninio ugdymo mokytoja Kristina Miliškevičienė ir ikimokyklinio ugdymo mokytoja Asta Baikauskienė | 4 mėn. 1 d. |
| Šventinė pramoga „Velykėlės atkeliavo“ | Priešmokyklinio ugdymo mokytoja Inga Leonienė | 4 mėn.  III sav. |
| Šventinė savaitė „Mamytė kaip saulytė“ skirta Motinos dienai paminėti | Ikimokyklinio ugdymo mokytoja  Arlanda Mašalienė | 4 mėn.  IV sav. |
| Šeimos šventė. Bendruomenės išvyka | Mokyklos Taryba | 5 mėn.  21 d. |
| Išleistuvių šventė ,,Į naują skrydį“ | Priešmokyklinio ugdymo mokytojos Inga Leonienė, Arlanda Mašalienė, meninio ugdymo mokytoja Kristina Miliškevičienė | 5 mėn.  IV sav. |
| Šventinis rytmetis skirtas Vaikų ginimo dienai paminėti | Ikimokyklinio ugdymo mokytoja  Agnė Medolinskienė | 6 mėn. 1 d. |
| Sekminės | Ikimokyklinio ugdymo mokytoja Lina Šeibokienė | 6 mėn. 3 d. |
| Joninių šventė | Ikimokyklinio ugdymo mokytoja  Arlanda Mašalienė | 6 mėn.23 d. |
| Vasaros renginiai | Dirbantys mokytojai | 7, 8 mėn. |
| Mokslo ir žinių diena (Rugsėjo 1-oji) | Ikimokyklinio ugdymo mokytoja  Albina Osteikienė | 9 mėn. 1 d. |
| Šventinis rytmetis su Amsiu | Direktoriaus pavaduotoja ugdymui | 9 mėn.  IV sav. |
| Tarptautinė Mokytojų diena | Ikimokyklinio ugdymo mokytojos Agnė Medolinskienė ir Rasa Nagelienė | 10 mėn. 5 d. |
| „Rudenėlio šventė“ | Ikimokyklinio ugdymo mokytoja  Albina Osteikienė | 10 mėn.  II sav. |
| Paroda – iniciatyva „Vėlinių puokštė“ | Ikimokyklinio ugdymo mokytoja Inga Leonienė | 10 mėn.  IV sav. |
| Projektas „Mūsų linksmieji skaičiukai“ | Priešmokyklinio ugdymo mokytoja Jūratė Paršonienė | 11 mėn.  II sav. |
| Projektas ,,Tiesiam draugystės tiltą" skirtas Tolerancijos dienai paminėti. | Ikimokyklinio ugdymo mokytoja Agnė Lukoševičienė | 11 mėn.  III sav. |
| Advento vakaras | Ikimokyklinio ugdymo mokytoja Zita Žilienė | 12 mėn.  I sav. |
| Paroda „Advento vainikas“ | Ikimokyklinio ugdymo mokytoja  Agnė Medolinskienė | 12 mėn.  I – II sav. |
| Kalėdinės šventės „Švenčiam Kristau gimimą“ | Priešmokyklinio ir ikimokyklinio ugdymo mokytojos, meninio ugdymo mokytojas | 12 mėn.  IV sav. |

PRITARTA:

Lopšelio-darželio ,,Gintarėlis“ Lopšelio-darželio ,,Gintarėlis“ Lopšelio-darželio ,,Gintarėlis“ Taryba Mokytojų taryba Darbo taryba

protokolas Nr. 7 protokolas Nr. 10-4 protokolas Nr. 5

2021 m. 12 mėn. 17 d. 2021 m. 12 mėn. 16 d. 2021 m. 12 mėn. 13 d.

SUDERINTA:

Švietimo skyriaus vedėjo pavaduotojas, atliekantis skyriaus vedėjo funkcijas